
Nr.7664/27.11.2024
REFERAT DE APROBARE AL PRIMARULUI
La Proiectul de hotărâre privind aprobarea rețelei școlare de pe raza U.A.T. Liebling, județul Timiș, pentru anul școlar 2025-2026
Subsemnatul, IOAN GHEORGHE MUNTEANU, în calitate de primar al comunei Liebling, prin prezentul referat de aprobare, supun atenției dvs, posibilitatea adoptării unei hotărâri de consiliu prin care să se aprobe: „Proiectul de hotărâre privind aprobarea rețelei școlare de pe raza U.A.T. Liebling, județul Timiș, pentru anul școlar 2025-2026”, în forma prezentată în Anexa Nr. 1. 

 Având în vedere adresa cu Nr. 32982 din 15.11.2024, emisă de Inspectoratul Școlar Județean Timiș, referitoare la acordarea avizului conform prin care este organizată rețeaua școlară în anul 2025-2026 pe raza Comunei Liebling;

Aprobarea rețelei școlare reprezintă unul dintre principalele obiective ale administrației locale întrucât asigură îndeplinirea nevoilor comunității cu privire la existența și calitatea procesului educațional. 

Având în vedere cele de mai sus, propun Consiliului Local al Comunei Liebling să își exprime acordul referitor la proiectul de hotărâre privind aprobarea rețelei școlare a unităților de învățământ preuniversitar de stat de pe raza comunei Liebling, propuse să funcționeze pentru anul școlar 2025-2026.
Primar,

Ioan-Gheorghe MUNTEANU

